text: U20-menn: Ótrúlig byrjan uppá EM
text: #000000
text: Føroyar gjørdu tað ótrúliga og søguliga og vunnu fyrsta EM-endaspælsdystin. Dysturin móti Danmark endaði 33-32, eftir 15-15 í hálvleikinum.
text: #000001
text: Í dag var fyrsti dysturin hjá føroyska liðnum í Vila Nova de Gaia í Portugal. Mótsstøðuliðið var Danmark, sum í hondbólti verður Danmark roknað millum tey allar bestu. Men tað løgdu føroysku spælararnir vertin á. Eftir 15-15 í fyrra hálvleiki vunnu Føroyar 33-32.
text: #000002
text: Álopsspælið var alla tíðina hugflogsríkt og vandamikið. Fyrstu minuttirnar eftir steðgin var lítil kynkur í, Danmark legði seg framum við fýra málum, og tá sá tað út til, at donsku favorittarnir fóru at vinna trivaligan sigur.
text: #000003
text: Men so vísti Pauli Jacobsen heimsklassa í málinum, og tá ið Elias á Skipagøtu Ellefsen samstundis gav sínum spæli eina tonn eyka, so varð føroyska liðið lyft í hæddir, sum tað ikki eigur at vera møguleiki fyri, tá ið havt verður í huga, hvat fólkagrundarlagið er, tá ið sammett verður við eitt nú Danmark.
text: #000004
text: Seinna partin av seinna hálvleiki vóru Føroyar leingi frammanfyri við tveimum og einum máli. Pauli Jacobsen var fantastiskur í málinum, og Elias á Skipagøtu, Óli Mittún, Hákun West av Teigum og allir hinir vístu avrik, sum tað næstan ikki ber til at ímynda sær.
text: #000005
text: Danir royndu at mansverja Elias á Skipagøtu, og tað argaði føroyska avrikið, men føroysku unglingarnir mistu ongantíð fótafesti og vóru øgiliga fokuseraðir. Hóast hetta var elddópurin í endaspælshøpi, so vóru føroyingarnir púra kaldir og í fullkomnari javnvág, tá ið tað vóru tveir og ein minuttir eftir, og tað endaði við sigri.
text: #000006
text: Í morgin kl.12.00 verður mótstøðuliðið Slovenia, og sunnudagin kl. 12.00 fara Føroyar at spæla ímóti Ungarn.
text: #000007
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000012
text: Hesar 16 møta Svøríki og Íslandi
text: #000013